Babelscape/SREDFM huggingface dataset:
Ορεάδες

Στην ελληνική μυθολογία με τη συλλογική ονομασία Ορεάδες ήταν γνωστές οι Νύμφες εκείνες που κατοικούσαν στα όρη και τα προστάτευαν. Η λατρεία των Ορεάδων διεξαγόταν συνήθως μέσα σε σπηλιές. Οι Ορεάδες έπαιρναν κάποτε και ειδικότερα συλλογικά ονόματα από το όνομα του όρους στο οποίο διέμεναν, π.χ. Κιθαιρωνίδες, Ελικωνιάδες, Δικταίες, κ.ά.. Ορεάδες Νύμφες που αναφέρει η μυθολογία ήταν η Οινώνη (στο όρος `Ιδη της Τρωάδας), η Βριτομάρτις, η Ηχώ, η Κυλλήνη, η Κυνόσυρα, η Πίτυς, κ.ά.. Οι Ορεάδες συνδέονταν με τη θεά Αρτέμιδα, καθώς όταν η θεά κυνηγούσε προτιμούσε τα βουνά και τα ορεινά δάση.
Ευξεινούπολη

Η Ευξεινούπολη είναι κωμόπολη του νοτίου τμηματος του νομού Μαγνησίας. Διοικητικά υπάγεται στον Δήμο Αλμυρού και είναι το μεγαλύτερο δημοτικό διαμέρισμα του δήμου. Σύμφωνα με την απογραφή του 2001, ο πληθυσμός της είναι 2.559 μόνιμοι κάτοικοι (Ευξεινούπολη 2.507, Άγιος Ιωάννης 52).Τα τελευταία χρόνια η Ευξεινούπολη έχει ενωθεί με τον Αλμυρό
Καρολίνα Πελενδρίτου

Η Καρολίνα Πελενδρίτου (25 Αυγούστου 1986) είναι Κύπρια κολυμβήτρια.
Βλαδίμηρος Κοκκινάκης

Ο Βλαδίμηρος Κοκκινάκης (ρωσ. "Владимир Константинович Коккинаки", 12 Ιουνίου 1904 - 6 Ιανουαρίου 1985) ήταν ελληνικής καταγωγής πιλότος δοκιμών της ΕΣΣΔ. Πέτυχε 22 παγκόσμια ρεκόρ και υπηρέτησε ως πρόεδρος της Διεθνούς Ομοσπονδίας Αεροναυτικής.
Αμπού Σίμπελ

thumb|300px|Αμπού Σίμπελ - Ο μεγάλος ναός
Το Αμπού Σίμπελ είναι ένας από τους πιο δημοφιλής αρχαιολογικούς τόπους της Αιγύπτου και αποτελείται από δυο μεγαλοπρεπείς ιερούς ναούς σκαμμένους μέσα σε έναν λόφο από ροδόχρωμο ψαμμίτη. Βρίσκεται στη νότια Αίγυπτο, 290 χιλιόμετρα νότιο-δυτικά του Ασσουάν, στην δυτική όχθη της λίμνης Νάσερ, όπου μεταφέρθηκαν όταν αποφάσισε η κυβέρνηση της Αιγύπτου να δημιουργήσει τη λίμνη αυτή.
Ραμσής Β΄

Ο Ραμσής Β΄ (1303 π.Χ. - 1214 π.Χ.), γνωστός και ως Ραμσής ο Μέγας (στην ελληνική βιβλιογραφία συναντάται και ως Ραμεσσής Β΄, ενώ στην αρχαία Ελλάδα ήταν γνωστός και ως Οσυμανδύας από την παραφθορά του επίσημου βασιλικού τίτλου του Ραμσή που ήταν Ούσερ-μαατ-ρε Σέτεφ-εν-ρε), ήταν ο τρίτος φαραώ της 19ης δυναστείας της Αιγύπτου. Ήταν ο ισχυρότερος όλων των Αιγυπτίων ηγεμόνων. Θεωρείται από τους ερευνητές ως ο Φαραώ της ΄των Ισραηλιτών όπως χαρακτηρίστηκε η φυγή τους από την Αίγυπτο όπου οι ίδιοι προηγουμένως είχαν επιλέξει να πάνε.
Ζιλμπέρ Ουνγκμπό

Ο Ζιλμπέρ Ουνγκμπό (Gilbert Fossoun Houngbo, 1961-) είναι πολιτικός από το Τόγκο, που χρημάτισε πρωθυπουργός του αφρικανικού κράτους από το 2008 ως τον Ιούλιο του 2012.
Κοσέι

«Κοσέι ο αιώνιος», έργο του [[Iwan Jakowlewitsch Bilibin|Iwan Bilibin]].
Στους ρωσικούς μύθους και γενικότερα στη σλαβική μυθολογία, ο Κοσέι (ρωσ. "Коще́й", πολων. "Kościej") είναι ένας μοχθηρός γέρος με τρομακτική εμφάνιση που κυνηγάει νεαρές γυναίκες. Στα παραμύθια, είναι επίσης γνωστός ως Κοσέι ο Αθάνατος. Το όνομά του παρουσιάζει ομοιότητες σε πολλές σλαβικές γλώσσες, ενώ η κοινή ρίζα "kost" (кость, kość), που σημαίνει "οστό", ίσως φανερώνει την αναπαράσταση του Κοσέι ως σκελετοειδούς ύπαρξης.

Στα ρωσικά παραμύθια, είναι ημίθεος ή πανίσχυρος θνητός μάγος που κερδίζει την αθανασία διατηρώντας τη φλεγόμενη ψυχή στην ακρη μιας βελονας που ειναι κλεισμένη μέσα σε ένα αβγό. Το αβγό βρίσκεται μέσα σε μια πάπια, η πάπια μέσα σε ένα λαγό, ο λαγός μέσα σε ένα σεντούκι, ενώ το σεντούκι είναι θαμμένο κάτω από μια βελανιδιά, που θεωρείται ιερό δέντρο, στο μυστηριώδες νησί Μπουγιάν μέσα στη Μεγάλη Θάλασσα.

Ταξιδεύει με ένα πολεμικό άτι που έχει το χάρισμα της διορατικότητας ή παίρνοντας ο ίδιος τη μορφή ανεμοστρόβιλου. Είναι διαβόητος επειδή αρπάζει γυναίκες, μανάδες και νεαρές κοπέλες και τις κρατάει φυλακισμένες σε διάφορα μέρη. Απάγει ακόμα και τη Μοράνα, θεότητα του θανάτου, με την οποία αναπτύσσει μια σχέση αγάπης και μίσους. Αυτή είναι που μαθαίνει από τον ίδιο για το μυστικό της αθανασίας του και την τοποθεσία που κρύβει την ψυχή του κι έτσι αναδεικνύεται σε κάθε διαφορετικό μύθο ο κεντρικός ήρωας της ιστορίας. Αν καταφέρει και αποκτήσει το αβγό, έχει υποχείριό του τον Κοσέι, ο οποίος αρχίζει να εξασθενεί, αρρωσταίνει και χάνει τις μαγικές του ικανότητες. Αν το αβγό σπάσει, μόνο τότε ο Κοσέι θα πεθάνει.
Γιώργος Καπελάκης

Ο Γιώργος Καπελάκης (26 Νοεμβρίου 1973) είναι Έλληνας αθλητής της κολύμβησης, Παραολυμπιονίκης και παγκόσμιος πρωταθλητής.
Λεό Ραπίτης

Ο Λεό Ραπίτης (Μυτιλήνη 1906 – Βελγικό Κονγκό 1957) ήταν Έλληνας συνθέτης, ένας από τους σημαντικότερους μουσικούς και τραγουδοποιούς του ελληνικού ελαφρού τραγουδιού. Τα εξαιρετικά τραγούδια του και οι αγαπημένες μελωδίες του τραγουδήθηκαν και τραγουδιούνται ακόμα.
Βίλια

Τα Βίλια (παλαιότερα Ειδυλλία) είναι ένα ορεινό χωριό της Αττικής χτισμένο στις πλαγιές του Κιθαιρώνα. Βρίσκονται σε απόσταση 56 χιλιομέτρων βορειοδυτικά της Αθήνας. Είναι οικοδομημένα αμφιθεατρικά, στο ανατολικό στόμιο του μεγάλου ανοίγματος, το οποίο σχηματίζουν οι οροσειρές του Κιθαιρώνα και στους πρόποδες της κορυφής Λεστόρι. Το υψόμετρο των Βιλίων αρχίζει από τα 500 μέτρα και τελειώνει στα 700 περίπου μέτρα. Είναι κωμόπολη της Δυτικής Αττικής και ανήκουν διοικητικά στον Δήμο Μάνδρας - Ειδυλλίας, ενώ μέχρι πρόσφατα αποτελούσαν έδρα του ομώνυμου δήμου.

Γεωγραφικά εντάσσεται στη Μεγαρίδα, ενώ η έκτασή της απλώνεται μέχρι το Πόρτο Γερμενό, την Ψάθα και το Αλεποχώρι στα δυτικά, στις ακτές της Αλκυονίδος. 
Εμφανίζει πληθυσμό 1.269 κατοίκων, σύμφωνα με την απογραφή του 2011. Η περιοχή στηρίζεται στη γεωργία, την κτηνοτροφία, τη μελισσοκομία, την αλιεία και τη ρητινοκαλλιέργεια, ενώ διαθέτει τουριστικά θέρετρα.

Νοτιοδυτικά συνορεύει με τα Μέγαρα, βορειοανατολικά με τις Ερυθρές, ανατολικά με την Οινόη και νοτιοανατολικά με τη Μάνδρα. Προς βορρά συνορεύει με τις Πλαταιές και λοιπά χωριά της Βοιωτίας. Καθίσταται προσβάσιμη μέσω της Παλαιάς Εθνικής Οδού Αθηνών-Θηβών.
Παγκόσμιο Συμβούλιο Ειρήνης

thumb|350px|Το έμβλημα του ΠΣΕ

Το Παγκόσμιο Συμβούλιο Ειρήνης (ΠΣΕ) είναι μη κυβερνητική οργάνωση παγκόσμιας εμβέλειας. Αντιπροσωπεύει σήμερα 141 χώρες. Επίσης, αντιπροσωπεύονται σε αυτό 2.000 περίπου εθνικές οργανώσεις και κινήσεις, εργατικά συνδικάτα, θρησκευτικά δόγματα, οργανώσεις γυναικών, νεολαιών, σπουδαστών, κοινωνικές και πολιτιστικές ενώσεις. Υποστηρίζει τη φιλία και τη συνεργασία όλων όσων παλεύουν για την ειρήνη σε Παγκόσμιο επίπεδο. Έχει σχέση με ειδικές οργανώσεις και επιτροπές των Ηνωμένων Εθνών και έχει συμβουλευτικό ρόλο στην UNESCO, την UNCTAD και τη UNIDO.
Αλέξιος Νούτσος

Ο Αλέξιος Νούτσος (1770 - 25 Μαΐου 1822) ήταν Έλληνας πολιτικός και αγωνιστής της Ελληνικής Επανάστασης του 1821 από την Ήπειρο. Έμεινε γνωστός κυρίως για τη θητεία του στην αυλή του Αλή Πασά. Εκτελέστηκε στις 25 Μαΐου 1822 από τον Οδυσσέα Ανδρούτσο, στο πλαίσιο εμφύλιας έριδας.
Παγκόσμια Ομοσπονδία Δημοκρατικών Νεολαιών

Η Παγκόσμια Ομοσπονδία Δημοκρατικών Νεολαιών (ΠΟΔΝ) ιδρύθηκε στις 10 Νοεμβρίου 1945. Στην ίδια συνεδρίαση εγκρίθηκε και το Καταστατικό της Ομοσπονδίας, το οποίο αναφέρει στην εισαγωγή του ότι η Παγκόσμια Ομοσπονδία «υπόσχεται να δουλέψει για την Ειρήνη, την Ελευθερία, τη Δημοκρατία, την Ανεξαρτησία και την Ισότητα σ’ όλο τον κόσμο».
Αζάης

Ο Αζάης είναι πρόσωπο της ελληνικής μυθολογίας. Τον αναφέρει ο Πλάτων στον διάλογό του "Κριτία".

Ο Αζάης αναφέρεται ως γιος του Ποσειδώνα και της Κλειτούς, εγγονός του Ευήνορα και της Λευκίππης. Ήταν μυθικός βασιλιάς της Ατλαντίδας.
Φρεαττύδα

Η Φρεαττύδα "(αρχ.η Φρεαττύς, της Φρεαττύος)" αποτελεί σήμερα τουριστική συνοικία του Πειραιά που βρίσκεται στο νοτιοανατολικό άκρο της Πειραϊκής χερσονήσου και αμέσως μετά (νοτιοδυτικά) τον λιμένα Ζέας (πρώην Πασαλιμάνι), στην οποία και περιλαμβάνονται ο αρχαίος ομώνυμος όρμος και ο υπερκείμενος λόφος.
Χάονες

Οι Χάονες ήταν ένα από τα αρχαία ελληνικά φύλα που εγκαταστάθηκαν στην περιοχή της Αρχαίας Ηπείρου, και συγκεκριμένα στα βορειοδυτικά της. Υποστηρίζεται ότι η ελληνική μειονότητα της Βορείου Ηπείρου είναι απόγονοι των αρχαίων Χαόνων. 

Γεωγραφικά, η Χαονία εκτεινόταν στη σημερινή νοτιοδυτική Αλβανία, φραγμένη από τα βόρεια και βορειοανατολικά από τα Κεραύνια όρη, και επίσης περιελάμβανε το βόρειο κομμάτι του νομού Θεσπρωτίας (με νότιο σύνορο τον ποταμό Καλαμά/Θυάμη), και περιλαμβάνει τις παράκτιες περιοχές Ωρικού, Χειμάρρας, Ογχησμού (σύγχρονων Αγίων Σαράντα) και Βουθρωτού στην Αδριατική θάλασσα και στο Ιόνιο πέλαγος. Πρωτεύουσα της Χαονίας ήταν η Φοινίκη (σύγχρονη Finiq), πρωτεύουσα αργότερα του Κοινού των Ηπειρωτών. 

Στην ηπειρωτική ενδοχώρα οι Δέξαροι (ή Δασσαρέται) που κατοικούσαν στο όρος Άμυρον (σημ. Τομόρι) και εκτείνονταν ως το νότιο πέρας της λίμνης Λιχνήτιδος (σημ. Αχρίδα), ήταν η βορειότερη από τις φυλές της ομάδας των Χαόνων. Κατά την περίοδο αυτή της ακμής τους οι Χάονες κατείχαν ασφαλώς την πεδιάδα της Κορυτσάς. Δεδομένου ότι ο τύμβος ΙΙ στη θέση Κούτσι, κοντά στην Κορυτσά, περιείχε ταφές νέων ηγεμόνων της περιόδου 650-500 π.Χ. περίπου, η αρχή της επεκτάσεως των Χαόνων μπορεί να χρονολογηθεί στις αρχές του 7ου αι. π.Χ. Η εξουσία της ομάδας των Χαόνων μπορεί να εκτεινόταν εκείνο το διάστημα και επί των Μολοσσών. 

Μαζί με τα φύλα των Μολοσσών και των Θεσπρωτών αποτελούσαν τις τρεις κύριες φυλές που εγκαταστάθηκαν στην Ήπειρο την Αρχαία εποχή. Οι Χάονες υπήρξαν το πιο βόρειο ελληνικό φύλο στην περιοχή και συνόρευαν με ιλλυρικά φύλα. Σύμφωνα με τον Βιργίλιο οι Χάονες υπήρξαν απόγονοι του επώνυμου γενάρχη τους Χάονα (Αρχ.: Χάων). Κατά τον 5ο π.χ. αιώνα, κατακτήθηκαν από τους Θεσπρωτούς και τους Μολοσσούς. Ο Χάονες αποτελούσαν μέρος του Κοινού των Ηπειρωτών ως το 170 π.Χ., όταν υποτάχθηκαν στους Ρωμαίους.
Αγωνιστές του 21

Με την ονομασία Αγωνιστές και αργότερα Αγωνιστές του 21 επεκράτησε να χαρακτηρίζονται όλοι οι επιφανείς και αφανείς εκείνοι ήρωες που μετείχαν στον απελευθερωτικό Αγώνα του 1821, από τις θυσίες και τις προσπάθειες των οποίων ανέκτησε την ελευθερία της η Ελλάδα. Ο όρος "Αγωνιστές" (Αγωνισταί) επεκράτησε κυρίως μετά την απελευθέρωση από τον Οθωμανικό ζυγό και συνδέθηκε στην αρχή με τις επιθυμίες και προσπάθειες του νεοσύστατου κράτους να ανταμείψει τουλάχιστον ηθικά αλλά και υλικά τους άνδρες εκείνους που συντέλεσαν κατά διάφορο βαθμό στην επιτυχή έκβαση του Αγώνα, αλλά και με τις προσπάθειες που κατέβαλαν οι ίδιοι προκειμένου η κρατική αμοιβή να είναι όσο το δυνατόν καλύτερη.<br>
Οι Αγωνιστές του 21 διακρίνονται επιμέρους στούς επιφανέστερους εξ αυτών Ήρωες του 21, που περιλαμβάνονται κυρίως στρατηγοί, ναυμάχοι καθώς και κληρικοί, στους επιφανείς οπλαρχηγούς και τέλος στους υπόλοιπους αγωνιστές.
Φεζ

thumb|250px|right|Η Γαλάζια Πύλη στη Φεζ

Η Φεζ (αραβ. فاس / "Fās", γαλλ. "Fès") είναι πόλη του Μαρόκου, η μεγαλύτερη σε πληθυσμό (946.815 κάτοικοι) μετά την Καζαμπλάνκα και το Ραμπάτ και μία από τις τέσσερις "αυτοκρατορικές πόλεις" (ανάμεσα στο Μαρακές, το Ραμπάτ και τη Μεκνές). Είναι πρωτεύουσα της περιφέρειας Φεζ-Μπουλμάν.

Η πόλη χωρίζεται σε τρία μέρη: το Φεζ ελ Μπαλί, η Παλαιά Πόλη με τα τείχη, το Φεζ Τζντιντ, που αποτελεί τη Νέα Πόλη, και τη Ville Nouvelle, το νεότερο κομμάτι της πόλης που κτίστηκε από τους Γάλλους. Η μεντίνα του Φεζ ελ Μπαλί είναι η μεγαλύτερη από τις δύο που έχει η Φεζ και εκτιμάται ότι είναι η πιο μεγάλη αστική περιοχή χωρίς αυτοκίνητα σε ολόκληρο τον κόσμο, ενώ αποτελεί Μνημείο Παγκόσμιας Κληρονομιάς της UNESCO από το 1981.
Αριστομένης Θανόπουλος

Ο Αριστομένης Θανόπουλος είναι Έλληνας ορειβάτης και αθλητής της αγωνιστικής αναρρίχησης .

Ανήκει στον ΕΟΣ Πάτρας , πολλάκις πρωταθλητής, κυπελλούχος Ελλάδας και βαλκανιονίκης στην αγωνιστική αναρρίχηση. Έχει συμμετάσχει σε πολλές ορειβατικές και αναρριχητικές αποστολές . Έχει βοηθήσει στην διάδοση τους αθλήματος και έχει ανακαλύψει πολλά αναρριχητικά πεδία στην Αχαΐα. 

To 2010 βραβεύτηκε από την Ελληνική Ομοσπονδία Ορειβασίας-Αναρρίχησης για την αναρρίχηση (το καλοκαίρι του 2009, μαζί με τον Κώστα Ρούσσο) της διαδρομής AKUT, 8a, 500m, στην Βόρεια Ορθοπλαγιά της κορυφής Cima Ovest (2973m) στις Tre Cime di Lavaredo στις Δολομιτικές Άλπεις, στην Ιταλία, ως “η πιο δύσκολη ελεύθερη ανάβαση από Έλληνες σε βουνά του εξωτερικού”.
Ιωάννης Καλβίνος

Ο Ιωάννης Καλβίνος (γαλ.: "Jean Calvin", Ζαν Καλβέν, πραγματικό όνομα "Jehan Cauvin", 10 Ιουλίου 1509 - 27 Μαΐου 1564) γεννήθηκε στο Νουαγιόν της Πικαρδίας στη Γαλλία. Ο πατέρας του του έδωσε επιμελημένη μόρφωση σε πανεπιστήμια στο Παρίσι και την Ορλεάνη. Όταν ο πατέρας του άλλαξε γνώμη και δεν ήθελε ο Καλβίνος να σπουδάσει θεολογία, τον έστειλε για σπουδές στη νομική. Όταν ο πατέρας του πέθανε, εκείνος επέστρεψε στη θεολογία.

Το 1531 εγκαταστάθηκε στο Παρίσι. Μέχρι εκείνη την εποχή δεν είχε ακόμα δείξει καμία εχθρότητα ή διαφωνία προς τον Παπισμό. Αλλά το επόμενο έτος συνέβη μια μεγάλη εσωτερική μεταστροφή. Κατά τον ίδιο: "ο Θεός με μια ξαφνική μετατροπή δάμασε το νου μου και τον έφερε σε μια πιο διδάξιμη κατάσταση, που ήταν πιο αυστηρή σε τέτοια θέματα απ' όσο μπορεί να αναμενόταν στην πρωτύτερη ζωή μου". Η "αποκάλυψη" αυτή σηματοδότησε τη ρήξη του με την Καθολική Εκκλησία. Συμμετείχε στο κίνημα της Μεταρρύθμισης, που αποτέλεσε απαρχή του Προτεσταντισμού. Το 1536 εξέδωσε τον πρώτο τόμο του κριτικού δογματικού έργου του "Θεσμοί της Χριστιανικής Θρησκείας", που συνέχισε να επεκτείνει και να ανανεώνει για την υπόλοιπη ζωή του. Οι διδασκαλίες που παρέδωσε στο έργο αυτό, καθώς και αυτές στην "Académie Publica" που ίδρυσε στη Γενεύη το 1559 και αργότερα έγινε το Πανεπιστήμιο της Γενεύης, είναι γνωστές με τον όρο Καλβινισμός. Ο Καλβίνος πέθανε το 1564.
Νέο Φάληρο

thumb|280px|right|Ωδείο Νέου Φαλήρου
thumb|280px|right|Σταυρός
thumb|280px|right|Μνημείο Γεωργίου Καραϊσκάκη

Το Νέο Φάληρο είναι συνοικία του Πειραιά στην αρχή της περιοχής του Φαληρικού όρμου. Υπάρχουν πηγές οι οποίες τεκμηριώνουν την ύπαρξη αρχαίας συνοικίας με το όνομα Εχελίδες.

Τα όριά της ξεκινούν από τον Ιερό Ναό Παναγίας Μυρτιδιώτισσας και τελειώνουν στον Κηφισό ποταμό ενώ συνορεύει ανατολικά με το δήμο Μοσχάτου, βόρεια με τον δήμο Αγίου Ιωάννη Ρέντη, ενώ προς δυσμάς αποτελεί συνέχεια του Πειραιά.
Bersuit Vergarabat

Οι Bersuit Vergarabat (συχνά απλά Bersuit, μέχρι το Μάιο του 1989 λέγονταν "Henry y la palangana") είναι αργεντινό συγκρότημα του latin rock.
Αλμπάν Μπούσι

Ο Αλμπάν Μπούσι (αλβ:Alban Bushaj) είναι Αλβανός διεθνής ποδοσφαιριστής του Λεβαδειακού που αγωνίζεται στο χώρο της επίθεσης.
Τζιμ Μιλισάβλιεβιτς

Ο Τζιμ Μιλισάβλιεβιτς ("Jim Milisavljevic") είναι Αυστραλός πρώην ποδοσφαιριστής και μέλος της Εθνικής Αυστραλίας στο Μουντιάλ του 1974. Γεννήθηκε στις 15 Απριλίου του 1951 και είναι σερβικής καταγωγής. Αγωνιζόταν στη θέση του τερματοφύλακα. Αν και συμμετείχε στην αποστολή της Αυστραλίας δεν έπαιξε ποτέ σε επίσημη διεθνή αναμέτρηση. Ήταν επίσης μέλος της ομάδας της πολιτείας της Βικτόρια.
Όμιλος Αντισφαίρισης Αθηνών

thumb|142px|Έμβλημα του Ομίλου Λόουν Τέννις
Ο Όμιλος Αντισφαίρισης Αθηνών είναι από τα πλέον ιστορικά ελληνικά αθλητικά σωματεία, αφού ιδρύθηκε το 1895, λίγους μήνες πριν από την Α΄ Ολυμπιάδα του 1896. Έκτοτε έχει συνεχή δράση και ουσιαστικά σε αυτόν οφείλεται η ανάπτυξη της ελληνικής αντισφαίρισης. Για πολλά χρόνια είχε τμήματα στίβου, κολύμβησης, πετοσφαίρισης, τοιχοσφαίρισης, καλαθοσφαίρισης, τζούντο και γυμναστικής.
Θήρας

Ο Θήρας είναι κατά μια αρχαία ελληνική παράδοση ο αποικιστής της ομωνύμου νήσου, της Θήρας. Χρονικά κατατάσσεται στον 12ο αι. π.Χ., αφού ήταν σύγχρονος του Αριστοδήμου, του οποίου ο θάνατος χρονολογείται το 1104 π.Χ..

Ο Θήρας καταγόταν από τη γενιά του Κάδμου και ήταν γιος του Αυτεσίωνα. Η αδελφή του, η Αργεία, είχε παντρευτεί τον Αριστόδημο, ο οποίος κατά την κάθοδο των Δωριέων στην Πελοπόννησο κατέλαβε τη Λακωνία. Αλλά ο Αριστόδημος πέθανε όταν τα παιδιά του, ο Προκλής και ο Ευρυσθένης, ήταν ακόμα πολύ μικρά και ο Θήρας έγινε επίτροπος των ανηλίκων. Μόλις τα παιδιά ενηλικιώθηκαν, βοήθησαν τον θείο τους που ηγήθηκε αποικιστών στη νήσο Καλλίστη, στην οποία έδωσε το όνομά του. Στην επιλογή του βάρυνε το ότι εκεί είχαν πάει άποικοι των Φοινίκων, των παλαιών συντρόφων του γενάρχη Κάδμου. Τον Θήρα συνόδευσαν στο νησί μερικοί Μινύες, απόγονοι των Αργοναυτών, οι οποίοι είχαν καταλήξει στη Λακωνία αφού είχαν εξοριστεί από τη Λήμνο.
Θήβη

Στην ελληνική μυθολογία με το όνομα Θήβη είναι γνωστά τα ακόλουθα τρία πρόσωπα:
# Η επώνυμη ηρωίδα των Θηβών της Βοιωτίας. Σχετικώς με την καταγωγή της υπάρχουν δύο εκδοχές: Σύμφωνα με την πρώτη, ήταν κόρη του Προμηθέα και μιας Νύμφης. Σύμφωνα με τη δεύτερη εκδοχή, ήταν κόρη του Δία και της Ιοδάμης, απογόνου του Δευκαλίωνα. Στην πρώτη εκδοχή, η Θήβη αναφέρεται ως "ερωμένη" του Δία, αλλά και σύζυγος του Ζήθου. Ο φυσικός δορυφόρος Θήβη του πλανήτη Δία πήρε το όνομά του από αυτή τη Θήβη.
# Κόρη του Δία και της Μεγακλείτης, ή κόρη του Κύλικα και σύζυγος του Καρύβαντα. Αυτή η Θήβη ήταν κατά μία εκδοχή Αμαζόνα και ταχύτατη στο τρέξιμο και είχε ορισθεί ότι όποιος τη νικούσε θα την παντρευόταν, παρόμοια δηλαδή με τον μύθο της Αταλάντης. Τη νίκησε τελικώς ο Ηρακλής και προς τιμή της ίδρυσε την (ομώνυμή της) πόλη Υποπλακίη Θήβη («υποπλακίη» επειδή ήταν κτισμένη στους πρόποδες του όρους Πλάκος, στον κάμπο του Αδραμυττίου).
# Κόρη του Νείλου ή του Επάφου ή του Πρωτέως ή του Λίβυος. Αυτή η Θήβη έδωσε το όνομά της στις Θήβες της Αιγύπτου.

4 Κόρη του Πελασγού Αδραμυτίου από τον οποίο πήρε το όνομα ομόνυμος κάμπος. Την παντρεύτηκε ο Ηρακλής μετά από νίκη του στους γυμνικούς αγώνες που αθλοθέτησε ο Αδραμύτιος. Ο ήρωας έκτισε πόλη στον κάμπο που την ονόμασε Θήβα από το όνομα της γυναίκας του, που χαρακτηριζόταν ὑλήεσσα ὑπόπλακος (δασομένη και ορεινή). Πηγή: Eustathius Philol., Scr. Eccl., Commentarii ad Homeri Iliadem Volume 2, page 341, line 12
Μίελικκι

Στη φινλανδική μυθολογία, η Μίελικκι είναι η θεά των δασών και του κυνηγιού. Αναφέρεται ως η σύζυγος ή η νύφη του Τάπιο, ενώ λέγεται ότι είχε σημαντικό ρόλο στη δημιουργία της αρκούδας. 

Στην Καλεβάλα, ο ήρωας Λέμμινκαϊνεν προσεύχεται στη Μίελικκι και τον Τάπιο, ενώ η θεότητα αναφέρεται και σε άλλο σημείο, όπου της ζητείται να προστατέψει τα ζώα μες στο δάσος. Γενικότερα, αποζητούνταν η βοήθεια και η υποστήριξή της, ειδικά σε μια περιοχή όπου οι άνθρωποι ζούσαν κυνηγώντας και αναζητώντας την τροφή τους στα δάση.
Ογκίστ Πικάρ

Ο Ογκίστ Πικάρ ("Auguste Antoine Piccard", 28 Ιανουαρίου 1884 – 24 Μαρτίου 1962) ήταν Ελβετός φυσικός και εφευρέτης, γνωστός ως εξερευνητής της στρατόσφαιρας και των μεγαλύτερων βαθών των ωκεανών.

Ο Πικάρ και ο δίδυμος αδελφός του Ζαν Φελίξ γεννήθηκαν στη Βασιλεία της Ελβετίας. Ο Ογκίστ επέδειξε έντονο ενδιαφέρον στην Επιστήμη από παιδί, παρακολούθησε το Ομοσπονδιακό Ελβετικό Ιδρυμα Τεχνολογίας στη Ζυρίχη (ETH Zürich) και έγινε καθηγητής της Φυσικής στις Βρυξέλλες, στο Ελεύθερο Πανεπιστήμιο Βρυξελλών το 1922, την ίδια χρονιά που γεννήθηκε ο γιος του Ζακ Πικάρ. Ο Ογκίστ Πικάρ ήταν μέλος του Συνεδρίου Solvay του 1927.
Austro-Daimler ADR

thumb|305px|right|Austro-Daimler ADR λιμουζίνα του 1928 / μπροστά.

Το Austro-Daimler ADR ήταν ένα πολυτελές αυτοκίνητο της αυτοκινητοβιομηχανίας Austro-Daimler. Κυκλοφόρησε το 1927, ως ο διάδοχος του Austro-Daimler ADM. Σχεδιαστής του ήταν ο Κάρλ Ράμπε, πρώην υπάλληλος του Φέρντιναντ Πόρσε.
Πάολο Ρόσι

Ο Πάολο Ρόσι (ιταλικά: "Paolo Rossi", 23 Σεπτεμβρίου 1956 – 9 Δεκεμβρίου 2020) ήταν διεθνής Ιταλός ποδοσφαιριστής. Σημαντικότερη επιτυχία του υπήρξε η κατάκτηση του Παγκοσμίου Κυπέλλου το 1982 με την Ιταλία και η ανάδειξή του σε πρώτο σκόρερ και καλύτερου παίκτη στην ίδια διοργάνωση.
Ερέχθειο

Το Ερέχθειο (ή Ερέχθειον) είναι αρχαίος ναός στη βόρεια πλευρά της Ακρόπολης στην Αθήνα. Ο ναός είναι αφιερωμένος στην Αθηνά και τον Ποσειδώνα.
Χαρακίρι

thumb|left|Πολεμιστής έτοιμος να εκτελέσει χαρακίρι.
Με την ονομασία Χαρακίρι, ή Σεπούκου, ονομάζεται ο ιαπωνικός τελετουργικός τρόπος αυτοκτονίας, ο οποίος καθιερώθηκε από τους Σαμουράι ως μοναδική επιτρεπτή διέξοδο σε περίπτωση ήττας ή ατίμωσής τους.

Κατά το τελετουργικό αυτό ο προς αυτοκτονία στρέφεται προς τον Ήλιο και γονατίζοντας σύρει το εγχειρίδιο του, το οποίο και στη συνέχεια καρφώνει στη κοιλιακή του χώρα. Ο αυτόχειρας Σαμουράι συνήθως αποκεφαλίζεται από ένα φιλικό πολεμιστή τη στιγμή του πόνου. Ο τρόπος αυτός φέρεται να αποτελεί κωδικοποιημένη ηθική συμπεριφορά από το λεγόμενο «μπουσίντο», το οποίο αποτελεί τον ηθικό κώδικα των Σαμουράι και γενικότερα της υψηλής ελίτ της ιαπωνικής κοινωνίας (μπούσι, δηλαδή αριστοκράτες-πολεμιστές), από τον 13ο ως τον 19ο αιώνα.
Τάπιο

Στη φινλανδική μυθολογία, ο Τάπιο είναι θεός ή πνεύμα των δασών, στον οποίο προσεύχονταν οι κυνηγοί πριν βγουν για κυνήγι. Σύζυγός του είναι η θεά των δασών και του κυνηγιού, Μιελίκκι, ενώ παιδιά του είναι η Τέλλερβο, ο Νυυρίκκι, η Τουουλίκκι. Εμφανίζεται στο παραδοσιακό φινλανδικό έπος της Καλέβαλα. 

Από τη θεότητα αυτή παίρνει το όνομά του και ο κήπος Ταπιόλα, τμήμα της φινλανδικής πρωτεύουσας Ελσίνκι. 

Επίσης, ο συνθέτης Γιαν Σιμπέλιους εμπνεύστηκε και έγραψε ένα συμφωνικό ποίημα με το όνομα "Ταπιόλα". έρ.112 (1926). 


Κατηγορία:Θεότητες του κυνηγιού
Θόασα

Στην ελληνική μυθολογία με το όνομα Θόασα είναι γνωστή μία θυγατέρα του Τεύκρου, του πρώτου βασιλιά της Τροίας. Σύμφωνα με μία αναφορά στην "Ιλιάδα" του Ομήρου (ραψωδία Γ, στίχος 250), η Θόασα ήταν η μητέρα του βασιλιά της Τροίας κατά τον Τρωικό Πόλεμο, του Πριάμου ή Ποδάρκη. Οι άλλες πηγές ωστόσο δεν την αναφέρουν ανάμεσα στις συζύγους του Λαομέδοντα, του πατέρα του Πριάμου.
Ερρίκο Μαλατέστα

Ο Ερρίκο Μαλατέστα (Errico Malatesta, 14 Δεκεμβρίου 1853 - 22 Ιουλίου 1932) ήταν Ιταλός αναρχικός. Κατά τη διάρκεια του μεγαλύτερου μέρους της ζωής βρισκόταν σε εξορία από την πατρίδα του, την Ιταλία και συνολικά πέρασε πάνω από δέκα χρόνια στη φυλακή. Έγραψε και εξέδωσε ριζοσπαστικές εφημερίδες, ενώ ήταν φίλος του Μιχαήλ Μπακούνιν.
Ντέιβιντ Λην

Ο Σερ Ντέιβιντ Λην ("αγγλικά: David Lean", 25 Μαρτίου 1908 – 16 Απριλίου 1991) ήταν Άγγλος σκηνοθέτης, σεναριογράφος, μοντέρ και παραγωγός. Κατά τη διάρκεια της καριέρας του βραβεύτηκε με δύο Όσκαρ και ήταν υποψήφιος άλλες εννέα φορές. Επίσης βραβεύτηκε με τρεις Χρυσές Σφαίρες και Χρυσή Άρκτο από το Φεστιβάλ του Βερολίνου. Το 1990 έλαβε τιμητικό βραβείο από το Αμερικανικό Ινστιτούτο Κινηματογράφου για τη συνολική προσφορά του. Έχοντας γνωρίσει παγκόσμια αναγνώριση και επηρεάσει το έργο πολλών μεταγενέστερων συναδέλφων του, τον θυμόμαστε για τη δημιουργία επικών ταινιών μεγάλης κλίμακας, όπως "Η Γέφυρα του Ποταμού Κβάι" (1957), "Ο Λώρενς της Αραβίας" (1962), "Δόκτωρ Ζιβάγκο" (1965) και "Το πέρασμα στην Ινδία" (1984).
Άμβρακας

Στην ελληνική μυθολογία ο Άμβρακας (Άμβραξ) ήταν γιος του Θεσπρωτού. Ο Άμβρακας έδωσε το όνομά του στην πόλη Αμβρακία, η οποία με τη σειρά της έδωσε το όνομά της στον Αμβρακικό Κόλπο. Στην αρχαιότητα θεωρούσαν τον Άμβρακα ιδρυτή ενός ναού της θεάς Αφροδίτης, καθώς και ενός ηρώου αφιερωμένου στον Αινεία, που υπήρχαν στην πόλη αυτή.
Φλαμουρτάρι

Η Φλαμουρτάρι ("Klubi Sportiv Flamurtari Vlorë" ή "KS Flamurtari Vlorë") είναι αλβανική ποδοσφαιρική ομάδα που εδρεύει στην Αυλώνα. Τα χρώματά της είναι το μαύρο και το κόκκινο.
Θρασυμήδης

Στην ελληνική μυθολογία ο Θρασυμήδης (< "θρασύς" (θαρραλέος) + "μήδομαι" (σκέφτομαι, συμβουλεύω), "αυτός που σκέφτεται με θάρρος") ήταν ένας από τους γιους του βασιλιά Νέστορα της Πύλου. Μητέρα του ήταν η Αναξιβία ή η Ευρυδίκη. Ο Θρασυμήδης ακολούθησε τον πατέρα του και τον αδελφό του Αντίλοχο στην εκστρατεία κατά της Τροίας. Ο Θρασυμήδης είχε την ευθύνη 15 πλοίων. Πήρε μέρος σε πολλές μάχες του Τρωικού Πολέμου με σημαντικότερη ίσως τη μάχη γύρω από το πτώμα του Αντιλόχου, όπου αντιμετώπισε τον Μέμνονα. Αναφέρεται ότι ο Θρασυμήδης ήταν ένας από αυτούς που μπήκαν μέσα στον Δούρειο Ίππο. Επέστρεψε σώος στην πατρίδα του μετά τη λήξη του πολέμου και δέχθηκε στα ανάκτορα τον Τηλέμαχο. Ο Θρασυμήδης απέκτησε ένα γιο, τον Σίλλο, και έναν εγγονό, τον Αλκμέωνα.

* Ο αστεροειδής 3801 Θρασυμήδης (3801 Thrasymedes), που ανακαλύφθηκε το 1985 και ανήκει στην Τρωική Ομάδα, πήρε το όνομά του από τον μυθικό αυτό πρίγκηπα.
Θράσσα

Στην ελληνική μυθολογία με το όνομα Θράσσα είναι γνωστά τα ακόλουθα δύο διαφορετικά πρόσωπα:

# Θυγατέρα του θεού Άρη, σύζυγος του Ιππόνου και μητέρα της Πολυφόντης.
# Η γνωστή και ως Θράκη ή Θρώσσα, στην εκδοχή σύμφωνα με την οποία γέννησε τον Ίσμαρο από τον Άρη.
Θριάσιος

Στην ελληνική μυθολογία ο Θριάσιος ήταν ένας ήρωας της Αττικής που αναφέρεται σε μία αρχαία επιγραφή, η οποία βρέθηκε στο Θριάσιο Πεδίο, και συγκεκριμένα στη θέση «Χασιώτικα Καλύβια», μεταξύ Ελευσίνας και Ρειτών. Επίσης, ο Θριάσιος αναφέρεται από τον Αθήναιο στο έργο του «Δειπνοσοφισταί», ωστόσο τίποτα το σχετικό με τη γενεαλογία του δεν μας είναι γνωστό.
Θριές

Χρυσές πλακέτες με χαρακτικό φτερωτών γυναικών-μελισσών, πιθανώς των Θριών (7ος αι. π.Χ.). Βρέθηκαν στην [[Κάμειρος|Κάμειρο]] της [[Ρόδος|Ρόδου]] και φυλάσσονται στο [[Βρετανικό Μουσείο]].
Στην ελληνική μυθολογία με το συλλογικό όνομα Θριές (Θριαί) ήταν γνωστές τρεις Νύμφες που έμεναν στον Παρνασσό και τις θεωρούσαν κόρες του θεού Απόλλωνα, καθώς και οι τρεις είχαν μαντικές ικανότητες. Σύμφωνα με μία άλλη παράδοση (από σπάραγμα του Φιλοχόρου), οι Θριές ήταν θυγατέρες του Δία και τροφοί του Απόλλωνα, του οποίου ιέρειες παρέμειναν. Στις Θριές απέδιδαν την επινόηση να μαντεύουν το μέλλον από τα χαλίκια, που τα έριχναν μέσα σε ένα κανάτι. Τα χαλίκια αυτά ονομάζονταν επίσης "«θριαί»". Το ίδιο πράγμα είχε διδάξει και ο Απόλλων στον θεό Ερμή.

Οι Θριές είχαν τα ονόματα Μέλαινα, Κλεοδώρα (= περίφημη για τα δώρα ή τα χαρίσματά της) και Δάφνις. Τους απέδιναν τον χαρακτηρισμό "«Σεμναί»".

Οι Θριές αγαπούσαν πολύ το μέλι και γι' αυτό όταν πήγαιναν να τις ρωτήσουν τα μελλοντικά γεγονότα τους προσέφεραν μέλι. Ο «Ομηρικός Ύμνος» στον Ερμή (4) τις αναφέρει ως φτερωτές και γράφει: "«Από την κατοικία τους πετούν πότε εδώ και πότε εκεί, τρεφόμενες με μέλι... Και όταν εμπνέονται τρώγοντας το κίτρινο μέλι, είναι πρόθυμες να πουν την αλήθεια. Αλλά αν στερηθούν το γλυκό φαΐ των θεών, τότε λένε ψέματα»" (στ. 550 κ.ε.).

Με άλλα λόγια, οι Θριές είναι προσωποποιήσεις μελισσών, αφού και τα κεφάλια τους περιγράφονται ως λευκά (όπως κάποτε των μελισσών από τη γύρη). Στον ομηρικό ύμνο συγχέονται και με τις Κωρύκειες, Νύμφες των «προφητικών πηγών» του Παρνασσού.

Στο «Λεξικό της Σούδας» υπάρχει ένα σχόλιο ότι «αποκαλούν την τρέλα των ποιητών θρίασιν».
Αλίπεδον

Στην αρχαιότητα Αλίπεδον λεγόταν η περιοχή μεταξύ του κύριου οικισμού της Αθήνας και του λιμένα του Πειραιά, η «πέραν των Αλών» περιοχή που σήμερα προσδιορίζεται μεταξύ του Φαλήρου και του Αγίου Ιωάννη Ρέντη.

Στο χώρο αυτό, κατά τον Ξενοφώντα, ("Ελληνικά" Β,4-30), είχαν στρατοπεδεύσει οι Σπαρτιάτες του Παυσανία και μέσα στο χώρο αυτό εξαφανίστηκαν οι περί τον Θρασύβουλο καταδιωκόμενοι Αθηναίοι. 

Στους προϊστορικούς χρόνους ο Πειραιάς ήταν νησίδα κοντά στην ακτή της Αττικής όπως είναι σήμερα η Σαλαμίνα. Στο πέρασμα των αιώνων η θαλάσσια λωρίδα βαθμιαία εξαφανίστηκε από προσχώσεις από τους αρχαίους χειμάρρους, και ιδίως από τον Κηφισό, με συνέπεια να σχηματιστεί ένας αβαθής ελώδης χώρο, τον οποίο οι αρχαίοι αποκαλούσαν "αλίπεδον". Ο Πλούταρχος αναφέρει πως ο Κίμων για την ενίσχυση των θεμελίων των Μακρών Τειχών ειδικότερα στο χώρο του Αλιπέδου χρησιμοποίησε πάρα πολλά χαλίκια και ογκώδεις λίθους.
Όμιλος Ερετών

|right|190px

Ο Όμιλος Ερετών είναι κωπηλατικός σύλλογος του Πειραιά. Πρόκειται για τον αρχαιότερο εν ενεργεία αθλητικό σύλλογο στην Ελλάδα και στα Βαλκάνια. Η έγκριση του καταστατικού του έγινε με Βασιλικό Διάταγμα στις 15 Ιουνίου 1885. Οι αθλητικές εγκαταστάσεις του είναι στο Πασαλιμάνι.
Μοελί

Η επίσημη [[σημαία του Μοελί|σημαία]] του Μοελί.
thumb|left|Χάρτης του Μοελί
Το Μοελί (Mohéli, γνωστό επίσης και ως Mwali ), είναι ένα από τα τρία νησιά που συναποτελούν το νησιωτικό κράτος Κομόρες. Βρίσκεται στον Ινδικό Ωκεανό και αποτελεί μακράν το μικρότερο από τα νησιά Κομόρες. Το 2006 είχε πληθυσμό γύρω στους 38.000 κατοίκους. Πρωτεύουσα έχει τη Φομπονί. Όπως και στα άλλα νησιά και στη Μαγιότ, έτσι και στο Μοελί, η κύρια εθνότητα είναι μίγμα από Μπαντού, Άραβες, Μαλαίσιους και Μαλαγάσιους.Αναφορικά με τη θρησκεία, οι περισσότεροι από τους κατοίκους είναι Σουνίτες Μουσουλμάνοι.
Α.Σ. Σπάρτακος Γλυφάδας

Ο Α.Σ. Σπάρτακος Γλυφάδας είναι αθλητικό σωματείο στην Γλυφάδα Αττικής. Ιδρύθηκε το 1979 και έχει τμήματα μπέιζμπολ, σόφτμπολ, αντισφαίρισης, ξιφασκίας και αντιπτέρισης.
Θυία

Στην ελληνική μυθολογία με το όνομα Θυία είναι γνωστή μία Νύμφη η οποία κατά την παράδοση ήταν η πρώτη ιέρεια του Διονύσου στους Δελφούς. Από τη Θυία πήραν το όνομά τους οι Θυιάδες (βλ.λ.). Το ίδιο το όνομα "«Θυία»" προέρχεται από το αρχαίο ρήμα "θύω" = θυσιάζω ή θυμιάζω, καθώς η Θυία ήταν η πρώτη που θυσίασε στον Διόνυσο. Η Θυία ήταν κόρη του Δευκαλίωνα και της Πύρρας, και μητέρα του Μάγνητα, τον οποίο απέκτησε από τον Δία. Από τον Δία απέκτησε επίσης και τον Μακεδόνα ή Μακεδνό.

Ο Ηρόδοτος, ακολουθώντας την τοπική δελφική παράδοση, γράφει (Ζ 178) ότι η Θυία ήταν Ναϊάδα μιας πηγής στον Παρνασσό, κόρη του Κηφισού ή του Κασταλίου, ενός αυτόχθονα των Δελφών. Κατά τον Παυσανία (Ι΄ 6, 2-4) η Θυία απέκτησε και ένα γιο από τον Απόλλωνα, τον Δελφό, ενώ παριστανόταν σε τοιχογραφία Νεκυία του Πολυγνώτου, στη «Λέσχη των Κνιδίων» στους Δελφούς.
Έξι πρόσωπα ζητούν συγγραφέα

Έξι πρόσωπα ζητούν συγγραφέα (ιταλικός τίτλος: "Sei personaggi in cerca d'autore") είναι το διασημότερο θεατρικό έργο του Ιταλού συγγραφέα Λουίτζι Πιραντέλλο. Παρουσιάστηκε για πρώτη φορά το 1921 και πήρε την οριστική του μορφή το 1925.
Λεωνίδας Χρηστάκης

Ο Λεωνίδας Χρηστάκης (1928 - 29 Απριλίου 2009) ήταν Έλληνας συγγραφέας, ζωγράφος, ηθοποιός και επιμελητής εκδόσεων. Γεννήθηκε το 1928 στη Θεσσαλονίκη και πέθανε στην Αθήνα στις 29 Απριλίου του 2009.
Λουίτζι Πιραντέλλο

Ο Λουίτζι Πιραντέλλο (ιταλ.: "Luigi Pirandello", 28 Ιουνίου 1867 – 10 Δεκεμβρίου 1936), ήταν Ιταλός δραματουργός, μυθιστοριογράφος και δοκιμιογράφος, στον οποίο απονεμήθηκε το βραβείο Νόμπελ Λογοτεχνίας το 1934.
Βαρσίνη

Η Βαρσίνη (363 π.Χ. (?) – 309 π.Χ.) από τη Δυναστεία των Φαρνακιδών ήταν πριγκίπισσα της αρχαίας Περσίας, που έγινε ερωμένη του Μεγάλου Αλεξάνδρου. Μαζί απέκτησαν ένα γιο, που ονομάστηκε Ηρακλής.
Σουν Τσου

Ο Σουν Τσου, ήταν ένας κινέζος αξιωματικός, συγγραφέας και φιλόσοφος που έζησε την εποχή της Περιόδου της Άνοιξης και του Φθινοπώρου(771-476 π.Χ.) στην αρχαία Κίνα. Είναι γνωστός κυρίως για το σύγγραμά του με τίτλο «Η Τέχνη του Πολέμου», το οποίο έχει επιρρεάσει τόσο την φιλοσοφία σε Ευρώπη και Ασία όσο και την στρατιωτική σκέψη. Το πραγματικό του όνομα είναι Σουν Γου, ενώ έξω από την οικογένειά του τον αποκαλούσαν Τσανγκτσίν (Κιν: 長卿). Το όνομα Σουν Τσου ήταν ενα τιμητικό όνομα που του δόθηκε και σημαίνει Άφέντης Σουν.
HAL 9000

thumb|200px|Το "μάτι" του HAL 9000 στην ταινία "2001, η Οδύσσεια του Διαστήματος"
Ο HAL 9000 (Heuristically programmed Algorithmic Computer - Ευριστικά προγραμματισμένος Αλγοριθμικός Υπολογιστής) είναι ένας φανταστικός χαρακτήρας από το έπος μυθιστορημάτων επιστημονικής φαντασίας "Η Οδύσσεια του Διαστήματος" (Space Odyssey) του Άρθουρ Κλαρκ (Arthur C. Clarke). Η ιστορία, καθώς και οι δύο ταινίες, ξεκινούν με το μυθιστόρημα «2001: Η Οδύσσεια του Διαστήματος», που κυκλοφόρησε το 1968. Η ταινία κατατάχθηκε στη 13η θέση της λίστας με τους «μεγαλύτερους κακοποιούς ήρωες κινηματογραφικών έργων», του Αμερικανικού Ινστιτούτου Κινηματογράφου (American Film Institute), τον Ιούνιο του 2003.

Ο HAL είναι ένας ηλεκτρονικός υπολογιστής τεχνητής νοημοσύνης με προηγμένες δυνατότητες αίσθησης, που «επανδρώνει» το διαστημικό σκάφος "Discovery". Απεικονίζεται συνήθως από ένα «μάτι» τηλεοπτικής κάμερας που μπορεί να εποπτεύσει ολόκληρο το διαστημόπλοιο. Η φωνή του HAL 9000 αποδόθηκε από τον Καναδό ηθοποιό Ντάγκλας Ρέιν. Στο βιβλίο, ο HAL τέθηκε σε λειτουργία στις 12 Ιανουαρίου του 1997 (1992 στην ταινία), στο HAL Plant, στην Ουρμπάνα του Ιλινόις και κατασκευάσθηκε από τον Δόκτορα Τσάντρα. Στην ταινία "2001" ο HAL εμφανίζεται να είναι ικανός όχι μόνο να αναγνωρίζει και να επεξεργάζεται φωνή και φυσική ομιλία, αλλά και να μπορεί να αναγνώσει χειλική ομιλία, να αναγνωρίζει πρόσωπα, να κάνει εκτιμήσεις τέχνης, να ερμηνεύει και να εκφράζει ανθρώπινα αισθήματα και λογική, και, φυσικά, να παίζει σκάκι, πέραν της ικανότητας διατήρησης όλων των συστημάτων του σκάφους σε ένα διαπλανητικό ταξίδι.

Ο HAL δεν παρουσιάζεται ποτέ ως μια ολοκληρωμένη οντότητα, διαθέτει όμως απαλή φωνή και την ικανότητα να είναι εξαιρετικά ομιλητικός. Αυτό έρχεται σε αντίθεση με το λακωνικό και μονότονο τρόπο που μιλούν οι αστροναύτες, όπως και όλοι οι υπόλοιποι ηθοποιοί στην ταινία.

Στη γαλλική εκδοχή της ταινίας "2001: Η Οδύσσεια του Διαστήματος", το όνομα του HAL αποδίδεται ως «CARL» από τα αρχικά «Cerveau Analytique de Recherche et de Liaison» (Εγκέφαλος Αναλυτικής Έρευνας και Επικοινωνίας). Τα διακριτικά του, ωστόσο, συνεχίζουν να εμφανίζουν το όνομα «HAL 9000».

Παρόλο που συχνά εικάζεται πως το όνομα HAL δημιουργήθηκε με τη μετάθεση ενός γράμματος από τα αρχικά της εταιρείας IBM, με τη μέθοδο της κρυπτογραφικής ολίσθησης (Caesar’s cipher), τόσο ο Άρθουρ Κλαρκ, όσο και ο σκηνοθέτης του έργου, Στάνλεϊ Κιούμπρικ, το είχαν αρνηθεί. Στην ταινία που αποτέλεσε μεταφορά του βιβλίου «2010: Οδύσσεια Δύο», ο Κλαρκ «απαντά» μέσω του χαρακτήρα του έργου του, Δρ. Τσάντρα, ο οποίος εμφανίζεται να λέει για την ιδέα αυτή: «μεγάλες ανοησίες! […] Πίστευα πως ως τώρα κάθε νοήμων άνθρωπος ήξερε πως το όνομα H-A-L προέρχεται από το Heuristic ALgorithmic» (ευριστικός αλγόριθμος).
Ηετιώνεια

Με το όνομα Ηετιώνεια ή "Ηετιωνεία" ήταν κατά την αρχαιότητα ο πρώτος ορμίσκος αριστερά του εισερχομένου του κεντρικού λιμένα Πειραιά καθώς και η προεξοχή της ακτής που σχημάτιζε αυτόν. Το όνομά της οφείλεται όπως σημειώνουν ο Στέφανος Βυζάντιος και ο Αρποκρατίων στον μυθικό ήρωα του Πειραιά τον Ηετίωνα, που κατέκτησε την περιοχή.

Το 411 π.Χ. στην περιοχή αυτοί οι λεγόμενοι «τετρακόσιοι», προκειμένου να εμποδίσουν αποτελεσματικότερα τον πιθανό είσπλου του αττικού στόλου που βρισκόταν στη Σάμο και που τον θεωρούσαν πλέον εχθρικό προς αυτούς, έκτισαν τείχος από το εσωτερικό του οποίου και έλεγχαν με μικρή φρουρά τον είσπλου των πλοίων. Το τείχος εκείνο εκτεινόταν σε όλο το μήκος της βορειοδυτικής παραλίας του αρχαίου λιμένα και έφθανε μέχρι τον οχυρό πύργο της Ηετιωνείας όπου και συναντούσε το παλαιό τείχος του Θεμιστοκλή. Μεταξύ δε του παλαιού και του νέου τείχους ανήγειραν τη Μέγιστη Στοά όπου εκεί και υποχρέωναν τους εισαγωγείς σίτου ν΄ αποθηκεύουν αλλά και να τον πωλούν χονδρικά ώστε να πατάξουν την μέχρι τότε αισχροκέρδεια και να γίνεται ο έλεγχος αυστηρότερα. Η «Μέγιστη Στοά» δεν πρέπει να συγχέεται με την Ιπποδάμεια αγορά.

Στους νεότερους χρόνους με τις εν τω μεταξύ γεωλογικές μεταβολές η Ηετιώνεια άρχιζε από τον είσπλου στο λιμένα και κατέληγε προ των Αλών του Πειραιά, στον άλλοτε Λαρισαϊκό σιδηροδρομικό σταθμό. Στην έκταση αυτή περιλαμβάνονταν ο ορμίσκος της Ηετιωνείας και η ομώνυμη χερσονησίδα. Επί της χερσονησίδας εκείνης υπήρχαν παλαιότερα (μέχρι το 1910) το «Βασιλικό Λεμβαρχείον», η «Φαρική Βάση», τα «Συνεργεία Φάρων» και το «Βασιλικό επάκτιον πυροβολείον» που απέδιδε ναυτικούς χαιρετισμούς. Η άκρη της χερσονησίδας ήταν μικρή νησίδα επί της οποίας φέρονταν ναυτικός φανός και μεγάλος σημαιοφορικός ιστός. Πίσω ακριβώς από τη χερσονησίδα σχηματιζόταν ο ομώνυμος ορμίσκος.

thumb|left|220px|Αναπαράσταση της Ηετιώνειας Πύλης
thumb|220px|Σωζώμενα ερείπια Ηετιώνειας Πύλης
thumb|left|220px|Τμήμα της Ηετιώνειας Πύλης
thumb|220px|Διατομή τοιχίου Ηετιώνειας Πύλης
Με την πάροδο του χρόνου και την εγκατάσταση του Οργανισμού Λιμένος Πειραιώς σε τίποτα σήμερα δεν θυμίζει, ούτε και κατά το σχήμα, η περιοχή, από την εικόνα που παρουσίαζε η Ηετιώνεια στα πρώτα έτη της σύστασης του Πειραιά, ως επίνειο της πρωτεύουσας της Ελλάδας. Το μόνο που διασώζεται είναι τα ερείπια της αρχαίας Ηετιώνειας πύλης, που βρίσκεται δυτικά των σημερινών σιδηροδρομικών γραμμών του παλαιού Λαρισαϊκού σιδηροδρομικού σταθμού.
Ο Ηγεμόνας

Ο Ηγεμόνας ("Il Principe") είναι πολιτική πραγματεία του Φλωρεντινού αξιωματούχου και πολιτικού φιλοσόφου Νικολό Μακιαβέλι. Αρχικά ονομαζόταν De Principatibus (Περί Ηγεμονιών)· γράφτηκε το 1513 αλλά δεν δημοσιεύτηκε ως το 1532, πέντε χρόνια μετά το θάνατο του Μακιαβέλι. Η πραγματεία δεν είναι αντιπροσωπευτική του συνόλου του έργου και των θέσεων του Μακιαβέλι αλλά είναι η πλέον μνημονευόμενη και η αφορμή για την ευρύτερη χρήση του μειωτικού όρου "Μακιαβελικός". 

Ο Μακιαβέλι έχει αφιερώσει τον «Ηγεμόνα» στον Λορέντσο Β' των Μεδίκων, γιο του Πέτρου Β' των Μεδίκων.

Σ' αυτό το σύντομο αλλά ενδιαφέρον συγγραφικό έργο του Μακιαβέλι διακρίνεται η απόπειρα να δημιουργήσει ένα "εγχειρίδιο" προς τους ηγέτες μέσ' από μια σειρά αποφθεγμάτων. Ο μακιαβελισμός διακρίνεται κυρίως για την επιταγή του στα διπλά ηθικά κριτήρια: Ένας ηγεμόνας, δηλαδή, οφείλει να διαχωρίζει την προσωπική του ηθική από την ηθική που εφαρμόζει προκειμένου να διατηρήσει ένα κράτος ισχυρό στη διεθνή πολιτική σκηνή.
Άλφρεντ Άντλερ

Ο Άλφρεντ Άντλερ (7 Φεβρουαρίου 1870 - 28 Μαΐου 1937) ήταν Αυστριακός ιατρός και ψυχολόγος, ιδρυτής της σχολής της ατομικής ψυχολογίας ενώ μαζί με την συνάδελφό του Κάρεν Χόρνεϊ ίδρυσε και τη σχολή του Νεο-φροϋδισμού. Σε συνεργασία με τον Σίγκμουντ Φρόυντ και μία μικρή ομάδα συνεργατών του τελευταίου, ο Άντλερ ήταν μεταξύ των συνιδρυτών του ψυχαναλυτικού κινήματος. Συνεργάτης του Φρόυντ για 9 περίπου χρόνια, εξέφρασε δικές του ανεξάρτητες απόψεις για το πρόβλημα των νευρώσεων. Έτσι, δέχτηκε μεν την άποψη ότι υπάρχουν ασυνείδητες δυνάμεις που συμμετέχουν αποφασιστικά στη διαμόρφωση της συμπεριφοράς και της προσωπικότητας γενικά του ατόμου, απέρριψε όμως τις απόψεις του Φρόυντ σχετικά με το περιεχόμενο του ασυνείδητου, αλλά και την παντοδυναμία της λίμπιντο.
Ορλάντο Μπλουμ

O Ορλάντο Μπλουμ ("Orlando Jonathan Blanchard Bloom", 13 Ιανουαρίου 1977) είναι Άγγλος ηθοποιός. Γνωστός για τους ρόλους του ως "Legolas" από την τριλογία "Ο Άρχοντας των Δαχτυλιδιών (σειρά ταινιών) " αλλά και ως "Γουίλ Τέρνερ" από την επίσης γνωστή τριλογία "Οι Πειρατές της Καραϊβικής (σειρά ταινιών)".
Η Τέχνη του Πολέμου

right|thumb|Η αρχή της Τέχνης του Πολέμου από ένα κλασικό βιβλίο μπαμπού από τα χρόνια του αυτοκράτορα Κιανλόγκ
Η Τέχνη του Πολέμου (κινέζικα: 孫子兵法, πινγίν: Σουν Ζι Μπινγκ Φα) είναι μια κινεζική στρατιωτική πραγματεία που γράφτηκε κατά τη διάρκεια του 6ου αιώνα π.Χ. από τον Σουν Τσου. Αποτελείται από 13 κεφάλαια, καθένα από τα οποία καταπιάνεται με μια πτυχή του πολέμου, έχει χαρακτηριστεί ως καθοριστικό έργο για τις στρατιωτικές στρατηγικές και τακτικές της εποχής του. 

Η Τέχνη του Πολέμου είναι επίσης ένα από τα αρχαιότερα βιβλία στρατιωτικής στρατηγικής στον κόσμο. Είναι το πρώτο κι ένα από τα πιο επίτυχημένα έργα για τη στρατηγική και άσκησε τεράστια επιρροή στην Ανατολική και Δυτική στρατιωτική σκέψη, επιχειρηματικές τακτικές αλλά ακόμα και σε άλλους τομείς. Ο Σουν Τσου ήταν ο πρώτος που αναγνώρισε την σημασία της θέσης στην στρατηγική και ότι η θέση επηρεάζεται και από αντικειμενικές συνθήκες στο φυσικό περιβάλλον και από τις υποκειμενικές απόψεις των ανταγωνιστικών δρώντων σε αυτό το περιβάλλον. Δίδαξε ότι η στρατηγική δεν ήταν ένας σχεδιασμός με την έννοια της εφαρμογής ενός καταλόγου ενεργειών αλλά μάλλον απαιτεί κατάλληλη και ταχεία ανταπόκριση σε μεταβαλλόμενες συνθήκες. Οι σχεδιασμοί φέρνουν αποτελέσματα σε ένα ελεγχόμενο αλλά ανταγωνιστικό περιβάλλον και αντιμαχόμενοι σχεδιασμοί συγκρούονται δημιουργώντας συνθήκες τις οποίες κανείς δεν είχε σχεδιάσει. 

Το βιβλίο μεταφράστηκε για πρώτη φορά σε ευρωπαϊκή γλώσσα το 1782 από τον Γάλλο Ιησουίτη Ζαν Ζοζέφ Μαρί Αμιό και είχε πιθανόν επηρεάσει τον Ναπολέοντα, ακόμα και το σχεδιασμό της Επιχείρησης Καταιγίδα της Ερήμου. Ηγέτες τόσο διαφορετικοί όπως ο Μάο Τσετούνγκ, ο στρατηγός Βο Νγκιέν Γκιάπ και ο στρατηγός Ντάγκλας Μακάρθουρ ισχυρίστηκαν ότι άντλησαν έμπνευση από το έργο.

Η τέχνη του πολέμου έχει επίσης εφαρμοστεί σε επιχειρηματικές και διευθυντικές στρατηγικές.


Κατηγορία:Κινεζική φιλοσοφία
Κατηγορία:Βιβλία πολιτικής φιλοσοφίας
Κατηγορία:Στρατηγική
Μορονί

thumb|right|280px|Άποψη της Μορονί.
Η Μορονί (αγγλικά: "Moroni", "Mūrūnī") είναι η πρωτεύουσα (από το 1962) και μεγαλύτερη πόλη του νησιωτικού κράτους Κομόρες, με 60.200 κατοίκους το 2003. Η θέση της πόλης είναι στις δυτικές ακτές του νησιού Μεγάλη Κομόρα. Η Μορονί εξυπηρετείται από το διεθνές αεροδρόμιο "Πρίγκιπας Σαΐντ Ιμπραχίμ" (κωδικός IATA : HAH). Υπάρχει επίσης ένα λιμάνι με τακτική συγκοινωνία με άλλα νησιά στο αρχιπέλαγος των Κομόρων, όπως επίσης και με τη Μαδαγασκάρη και άλλα νησιά στον Ινδικό Ωκεανό. Εξάγει βανίλια, κακάο και καφέ.
Παναγία Αργοκοιλιώτισσα

μικρογραφία|280x280εσ|Η θαυματουργή εικόνα της Παναγίας Αργοκοιλιώτισσας
Με το όνομα Παναγία Αργοκοιλιώτισσα ή "Παναγία η Αργοκοιλιώτισσα" φέρεται ιερό εικόνισμα που ανευρέθηκε στην ορεινή Νάξο, στη θέση Αργοκοίλι, εξ ου και το προσωνύμιο, καθώς και το Μοναστήρι που έχει ανεγερθεί στο σημείο εύρεσης, το οποίο και καταλαμβάνει έκταση περίπου 25 στρεμμάτων.
Ιάρδανος

Στην ελληνική μυθολογία ο Ιάρδανος ήταν βασιλιάς της Λυδίας, γνωστός κυρίως ως ο πατέρας της Ομφάλης, την οποία υπηρέτησε ως δούλος ο Ηρακλής. Ο Ιάρδανος εξάλλου αναφέρεται ότι είχε και ικανότητες μάγου: έκανε μάγια στον εχθρό του βασιλιά Καμβλίτη, με αποτέλεσμα ο τελευταίος να καταληφθεί από τέτοια τρομερή πείνα, ώστε καταβρόχθισε την ίδια του τη γυναίκα.
Ιάνθη

Στην ελληνική μυθολογία με το όνομα Ιάνθη (= μενεξεδί λουλούδι) είναι γνωστά τα ακόλουθα τρία διαφορετικά πρόσωπα:

# Ηρωίδα της Κρήτης, σύζυγος του Ίφιος, ο οποίος μεταμορφώθηκε από την Ίσιδα σε άνδρα από γυναίκα που ήταν για να την παντρευτεί (Οβιδίου "«Μεταμορφώσεις»", βιβλίο ΙΧ).
# Μία από τις Ωκεανίδες, κόρη του Ωκεανού και της Τηθύος. Αναφέρεται ως μία από τις συνοδούς της Περσεφόνης στον Άδη.
# Μια κοπέλα τόσο όμορφη, ώστε όταν πέθανε σε νεαρή ηλικία, οι θεοί έκαναν μενεξεδιά λουλούδια να ανθίσουν γύρω από το μνήμα της.
Ηγερία

Η Ηγερία λεγόμενη και "Εγερία" ήταν πρόσωπο της Ρωμαϊκής Μυθολογίας. Πρόκειται για την "Egeria" των Λατίνων. 

Αρχικά ήταν Νύμφη (μία από τις τέσσερις Καμένες) και αργότερα σύζυγος του μυθικού Βασιλέως και νομοθέτη Νουμά Πομπιλίου, του δεύτερου βασιλιά της Ρώμης, ο οποίος για να προσδώσει περισσότερο κύρος στους νόμους του έλεγε ότι αυτούς τους υπαγόρευε σ΄ αυτόν η Νύμφη Ηγερία που τη συναντούσε στο δάσος. Η Ηγερία λατρευόταν επίσης και ως προστάτις των γυναικών κατά τον τοκετό.

Το όνομα "Ηγερία" χρησιμοποιείται σήμερα σε εκφράσεις προς ένδειξη φίλης που διακρίνεται στις τέχνες και ειδικότερα σ΄ εκείνες που ασκούν ιδιαίτερη επιρροή στο δημόσιο βίο κυρίως επιφανών ανδρών.
Δαντέλα

thumb|250px|Δαντέλα
Η δαντέλα είναι ένα διάτρητο πλέγμα από λεπτές κλωστές, διαταγμένες σε διάφορα κοσμητικά σχέδια που επαναλαμβάνονται. Συνήθως έχει το σχήμα ταινίας και η μια της πλευρά τελειώνει σε γλώσσες σαν κύμα, χρησιμοποιείται σαν τελείωμα ή κόσμημα ρούχων.

Η δαντέλα είναι πλέγμα υφαντό, ειδικής μορφής. Πλέκεται με βάση καθορισμένη τεχνική μέθοδο. Στην εκτέλεση χρησιμοποιείται βελόνα με στρογγυλή αιχμή, αγκυροβελόνα (βελονάκι), κερκίδα (σαΐτα) ή περιστρεφόμενο υφαντικό ιστό. Κατασκευάζονται από νήμα λινό, βαμβακερό ή μάλλινο, ανάλογα με το είδος και την ποιότητα της δαντέλας. Οι δαντέλες αρχικά κατασκευάζονταν με διάκενα, που σχηματίζονταν με τη αφαίρεση νημάτων ή πάνω σε αμοργινό ύφασμα (τούλι) ή πάνω σε πλέγμα λινού και μεταξωτού υφάσματος.

Κατόπιν κατασκευάζονταν δαντέλες πιο σύνθετες με δύο κερκίδες (σαΐτες) και βελονάκι πλεγμένες με κόμπους συνδεδεμένους μεταξύ τους, που σχημάτιζαν διάφορα σχέδια. Έπειτα εμφανίστηκαν οι δαντέλες που πλέκονταν με απλή βελόνα. Αυτές κατασκευάζονται πάνω σε χαρτί περγαμηνής, όπου έχουν σχεδιαστεί διάφορες παραστάσεις, με λινό νήμα. Στην αρχή κεντιέται με βελόνα το περίγραμμα των σχεδίων και πάνω σ' αυτό συνδέονται διαδοχικά οι κόμποι της δαντέλας.

Οι δαντέλες που κατασκευάζονται με κοινή βελόνα είναι οι καλύτερες, όπως η δαντέλα της Βενετίας. Παραλλαγές της δαντέλας αυτής είναι η δαντέλα της Αλανσόν, του Αρζανάν και η διακοσμημένη με τριαντάφυλλα.

Οι δαντέλες που κατασκευάζονται με το πλέξιμο μικρών κόμπων λέγονται δαντέλες βελονακιού (κν. αζούρ). Το νήμα που χρησιμοποιείται για αυτές είναι καλό στριμμένο και στιλπνό (κορδονέτο).

Το βελονάκι είναι από ατσάλι με πάχος ανάλογο με το είδος της δαντέλας. Ανάμεσα στους κόμπους παρεμβάλλεται μπαμπάκι για το σχηματισμό των ανάγλυφων παραστάσεων της δαντέλας. Το πραγματικό αζούρ είναι της Ιρλανδίας.

Άλλα είδη δαντέλας είναι η δαντέλα «χηλεύματος» (κν. τρικό) και η ιστόπλεκτη (αργαλειού).

Κατηγορία:Μόδα
Βάτσλαφ Σβέιτσαρ

Βάτσλαφ Σβέιτσαρ (Václav Švejcar) )
Τσέχος ζωγράφος (γενν. στο Písek στις 12 Ιουλίου 1962), δημιουργός εικόνων διαλογισμού. en Písek)
Καίτοι αυτοδίδακτος, στον τομέα της διαλογισμικής ζωγραφικής συγκαταλέγεται μεταξύ των γνωστότερων και δημοφιλέστερων εικαστικών καλλιτεχνών της Τσεχίας.
Ιάμβη

Στην ελληνική μυθολογία η Ιάμβη ήταν θυγατέρα του θεού Πάνα και μιας Νύμφης, της Ηχούς. Αναφέρεται ότι η Ιάμβη υπηρετούσε στο σπίτι του βασιλιά Κελεού και της Μετανείρας στην Ελευσίνα, όταν πέρασε από εκεί η θεά Δήμητρα μεταμφιεσμένη σε θνητή γριά. Η Ιάμβη, βλέποντάς τη θλιμμένη, της έκανε αστεία και η Δήμητρα γέλασε «με την καρδιά της», με αποτέλεσμα η γη να ξαναγίνει γόνιμη. Αργότερα, η Ιάμβη έγινε η πρώτη ιέρεια της Δήμητρας και στην αρχαιότητα λατρεύθηκε και η ίδια ως θεότητα του αστείου, ξεδιάντροπου και σκωπτικού στίχου (βλ.λ. ίαμβος).
Τζον Κένεθ Γκάλμπρεϊθ

Ο Τζον Κένεθ Γκάλμπρεϊθ ("John Kenneth "Ken" Galbraith", 15 Οκτωβρίου 1908 - 29 Απριλίου 2006) ήταν Καναδός οικονομολόγος. Ήταν κεϋνσιανιστής και υποστηρικτής των θεσμικών οικονομικών, ένας από τους κύριους υπερασπιστές του Αμερικανικού φιλελευθερισμού και προοδευτισμού. Τα οικονομικά του βιβλία γνώρισαν ιδιαίτερη απήχηση στις δεκαετίες του 1950 και του 1960.

Ο Γκάλμπρεϊθ ήταν πολυγραφότατος, παρήγαγε τέσσερις δωδεκάδες βιβλίων και πάνω από χίλια άρθρα για διάφορα θέματα. Μεταξύ των διασημότερων έργων του ήταν μια δημοφιλής τριλογία στα οικονομικά, ο "Αμερικανικός Καπιταλισμός" (1952), "Η Κοινωνία της Αφθονίας" (1958) και "Το Νέο Βιομηχανικό Κράτος" (1967). Δίδαξε για πολλά χρόνια στο πανεπιστήμιο του Χάρβαρντ. Ο Γκάλμπρεϊθ δραστηριοποιήθηκε στην πολιτική, υπηρετώντας τις προεδρίες Φράνκλιν Ρούζβελτ, Χάρρυ Τρούμαν, Τζον Κένεντι και Λίντον Τζόνσον ενώ μεταξύ άλλων υπηρέτησε ως πρέσβης των Ηνωμένων Πολιτειών στην Ινδία επί Κένεντι. 

Ήταν ένας από τους λίγους που έλαβαν το προεδρικό μετάλλιο για την ελευθερία δύο φορές. Του απονεμήθηκε για πρώτη φορά από τον Τρούμαν το 1946 και άλλη μια από τον Μπιλ Κλίντον το 2000. Του είχε επίσης απονεμηθεί το τάγμα του Καναδά το 1997 και το 2001 το Πάντμα Βιμπουσάν, η δεύτερη υψηλότερη τιμητική διάκριση της Ινδίας, για την συνεισφορά του στην ενίσχυση των δεσμών μεταξύ Ινδίας και Ηνωμένων Πολιτειών.
Λίμες

Με την ονομασία Λίμες (λατ. "Limes") εννοούνται εκείνες οι εγκαταστάσεις της Ρωμαϊκής Αυτοκρατορίας, που χρησίμευαν για την υπεράσπιση, κυρίως όμως την οριοθέτηση των συνόρων.
Ζάαλμπουργκ

Το Ζάαλμπουργκ ("Saalburg") είναι ρωμαϊκό κάστρο στην κορυφογραμμή της οροσειράς Τάουνους και κομμάτι του Γερμανικού Λίμες. Βρίσκεται βόρεια του Μπαντ Χόμπουργκ στη μητροπολιτική περιοχή της Φραγκφούρτης. Το κάστρο πρόσφερε στέγη για 1.500 πολίτες και 500 στρατιώτες. 

Μετά την εξερεύνηση του Λίμες από τον ιστορικό Τέοντορ Mόμσεν αποφασίστηκε η ανακατασκευή του. Το σημερινό κτίσμα παρουσιάζεται όπως ήταν κατά την εποχή του Αδριανού. Το κάστρο αποτελεί μνημείο παγκόσμιας κληρονομιάς της UNESCO από το 2005 μαζί με το υπόλοιπο Γερμανικό Λίμες, υπό τον τίτλο «Σύνορα της Ρωμαϊκής Αυτοκρατορίας».


Κατηγορία:Κάστρα στη Γερμανία
Κατηγορία:Φραγκφούρτη
Χρήστος Ζώης

Ο Χρήστος Ζώης (γεν. Ντίσελντορφ, 10 Μαΐου 1968) είναι Έλληνας δικηγόρος και πολιτικός. Έχει διατελέσει βουλευτής με τη Νέα Δημοκρατία και τους Ανεξάρτητους Έλληνες, ενώ έχει θητεύσει και σε υπουργικές θέσεις.

Σήμερα είναι πρόεδρος της Νέας Μεταρρυθμιστικής Ριζοσπαστικής Ανασυγκρότησης.
Σάββας Δημόπουλος

Ο Σάββας Δημόπουλος (1952) είναι Έλληνας φυσικός στο πανεπιστήμιο του Στάνφορντ.
Φαιστός

Η Φαιστός ήταν η δεύτερη σημαντικότερη πόλη της Κρήτης κατά τη δεύτερη χιλιετία προ Χριστού, μετά από την Κνωσό, και αποτελεί σήμερα σημαντικό αρχαιολογικό χώρο.
Μουνιχία

thumb|right|250px|Ο λόφος της Καστέλλας, της αρχαίας Μουνιχίας
Κατά την αρχαιότητα Μουνιχία ή Μουνυχία λεγόταν ο σημερινός λόφος της Καστέλλας του Πειραιά και συγκεκριμένα η κορυφή και η ανατολική πλαγιά με τον προ αυτού όρμο, που αποτελούσε τον λεγόμενο λιμένα Μουνιχίας, το σημερινό Μικρολίμανο.
Λουίς Αρτίμε

Ο Λουίς Αρτίμε ("Luis Artime", γεννήθηκε 2 Δεκεμβρίου 1938) είναι διεθνής Αργεντίνος πρώην ποδοσφαιριστής που αγωνιζόταν στην επίθεση και διακρινόταν για την ευχέρειά του στο σκοράρισμα.
Θανάσης Βαλτινός

Ο Θανάσης Βαλτινός (16 Δεκεμβρίου 1932) είναι Έλληνας πεζογράφος, διηγηματογράφος, σεναριογράφος και πρόεδρος της Ακαδημίας Αθηνών.
Τρύφαινα

Η Κλεοπάτρα Τρύφαινα (??? – 111 π.Χ.) ήταν πριγκίπισσα της αρχαίας Αιγύπτου, μέλος της Δυναστείας των Πτολεμαίων, η οποία κυβέρνησε τη χώρα καθ’ όλη τη διάρκεια της ελληνιστικής περιόδου. Υπήρξε βασίλισσα της Συρίας, στο πλευρό του Αντίοχου Η' του Γρυπού, μέλους της Δυναστείας των Σελευκιδών.